ประกาศกรมการค้าต่างประเทศประกาศกรมการค้าต่างประเทศเรื่องแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบของ CHIA FAR INDUSTRIALFACTORY CO., LTD ไต้หวันพ.ศ. ๒๕๔๙[๑] ตามที่ได้มีประกาศกรมการค้าต่างประเทศเรื่องเปิดการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบของ CHIAFAR INDUSTRIAL FACTORY CO., LTD ไต้หวัน พ.ศ. ๒๕๔๘ ลงวันที่ ๔กรกฎาคม พ.ศ. ๒๕๔๘ และต่อมาคณะกรรมการพิจารณาการทุ่มตลาดและการอุดหนุนได้มีคำวินิจฉัยชั้นที่สุดเมื่อวันที่ ๒๖ มิถุนายน พ.ศ. ๒๕๔๙ให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบที่มีแหล่งกำเนิดจากไต้หวัน ซึ่งผลิตจาก CHIA FARINDUSTRIAL FACTORY CO., LTD เป็นอัตราร้อยละ ๐ ของราคา ซี.ไอ.เอฟ.นั้นเพื่อให้เป็นไปตามข้อ๑ ของกฎกระทรวง ฉบับที่ ๔ (พ.ศ. ๒๕๔๓)ออกตามความในพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกำหนดว่าเมื่อคณะกรรมการมีคำวินิจฉัยเบื้องต้นหรือคำวินิจฉัยชั้นที่สุดเกี่ยวกับการไต่สวนการทุ่มตลาดหรือการอุดหนุนการยอมรับข้อเสนอทำความตกลงเพื่อระงับการทุ่มตลาดหรือการอุดหนุนการเพิกถอนความตกลงเพื่อระงับการทุ่มตลาดหรือการอุดหนุนหรือการยุติการเรียกเก็บอากรตอบโต้การทุ่มตลาดหรือการอุดหนุนอันเนื่องจากการทบทวนให้กรมการค้าต่างประเทศออกประกาศแสดงรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนการยอมรับหรือการเพิกถอนความตกลง และผลการทบทวนกรมการค้าต่างประเทศจึงออกประกาศไว้ ดังต่อไปนี้ข้อ๑ ความเป็นมาคณะกรรมการพิจารณาการทุ่มตลาดและการอุดหนุนได้ออกประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กกล้าไร้สนิมรีดเย็น ชนิดม้วน แผ่น และแผ่นแถบที่มีแหล่งกำเนิดจากประเทศญี่ปุ่น สหภาพยุโรป ไต้หวัน และสาธารณรัฐเกาหลี (ฉบับที่๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖ เมื่อวันที่ ๑๐ มีนาคม พ.ศ. ๒๕๔๖แจ้งผลการวินิจฉัยชั้นที่สุดว่ามีการทุ่มตลาดสินค้าเหล็กกล้าไร้สนิมรีดเย็นชนิดม้วน แผ่นและแผ่นแถบจากประเทศดังกล่าวและก่อให้เกิดความเสียหายอย่างสำคัญต่ออุตสาหกรรมภายใน จึงกำหนดให้เรียกเก็บอากรตอบโต้การทุ่มตลาดกรณีดังกล่าวข้างต้นในอัตราเพียงเพื่อขจัดความเสียหาย (Lesser Duty)โดยให้มีผลบังคับใช้ตั้งแต่วันที่ ๑๓ มีนาคม พ.ศ. ๒๕๔๖ เป็นเวลา ๕ ปีซึ่งสินค้าที่มีแหล่งกำเนิดจากไต้หวันดังกล่าว ที่ผลิตจาก CHIA FARINDUSTRIAL FACTORY CO., LTD ถูกเรียกเก็บอากรตอบโต้การทุ่มตลาดในอัตรารายอื่นคือ ร้อยละ ๔.๘๔ ของราคา ซี.ไอ.เอฟ. และต่อมา CHIA FAR INDUSTRIAL FACTORYCO., LTD ได้ยื่นคำขอให้เปิดการทบทวนอัตราอากรตอบโต้การทุ่มตลาดเมื่อวันที่ ๑๘ เมษายน พ.ศ. ๒๕๔๘ข้อ๒ การเปิดทบทวนกรมการค้าต่างประเทศได้มีประกาศลงวันที่ ๔ กรกฎาคม พ.ศ. ๒๕๔๘ ซึ่งประกาศในราชกิจจานุเบกษา เมื่อวันที่ ๒๗ กรกฎาคมพ.ศ. ๒๕๔๘ เปิดการทบทวนอัตราอากรตอบโต้การทุ่มตลาดสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบของ CHIA FAR INDUSTRIALFACTORY CO., LTD ไต้หวัน ตามคำวินิจฉัยของคณะกรรมการพิจารณาการทุ่มตลาดและการอุดหนุนเมื่อวันที่ ๒๒ มิถุนายน พ.ศ. ๒๕๔๘และต่อมากรมการค้าต่างประเทศได้ดำเนินการทบทวนอัตราอากรตอบโต้การทุ่มตลาดตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยปรากฏข้อเท็จจริงดังนี้๒.๑ สินค้าที่ถูกพิจารณา คือสินค้าเหล็กกล้าไร้สนิมรีดเย็นชนิดม้วน แผ่น และแผ่นแถบตามพิกัดอัตราศุลกากรประเภทที่ ๗๒๑๙.๓๒ ๗๒๑๙.๓๓ ๗๒๑๙.๓๔ ๗๒๑๙.๓๕ และ ๗๒๒๐.๒๐ที่มีแหล่งกำเนิดจากไต้หวัน ที่ผลิตจาก CHIA FAR INDUSTRIAL FACTORY CO., LTDทั้งนี้ สินค้าดังกล่าวถือว่าเป็นสินค้าชนิดเดียวกัน (Like product) กับสินค้าที่อุตสาหกรรมภายในผลิตได้๒.๒ ผู้มีส่วนได้เสีย ได้แก่๒.๒.๑ CHIA FAR INDUSTRIAL FACTORY CO., LTD๒.๒.๒อุตสาหกรรมภายในประเทศผู้ผลิตสินค้าที่ถูกพิจารณา๒.๒.๓ผู้นำเข้าและ/หรืออุตสาหกรรมภายในประเทศซึ่งเป็นผู้ผลิตสินค้าต่อเนื่องที่ใช้เหล็กกล้าไร้สนิมรีดเย็นเป็นวัตถุดิบ๒.๓ ระยะเวลาของข้อมูลที่ใช้ในการทบทวน คือวันที่ ๑ กรกฎาคม พ.ศ. ๒๕๔๗ ถึงวันที่ ๓๐ มิถุนายน พ.ศ. ๒๕๔๘ข้อ๓ การตรวจสอบข้อเท็จจริงของข้อมูลกรมการค้าต่างประเทศได้ส่งเจ้าหน้าที่เดินทางไปตรวจสอบข้อเท็จจริงของข้อมูลตามแบบสอบถามณ ที่ทำการ และโรงงานผลิตของ CHIA FAR INDUSTRIAL FACTORY CO., LTD ในไต้หวันระหว่างวันที่ ๒๗ พฤศจิกายน ถึงวันที่ ๑ ธันวาคม พ.ศ. ๒๕๔๘จากการตรวจสอบพบว่าข้อมูลส่วนใหญ่มีความถูกต้องตามหลักการทางบัญชีและสามารถอ้างอิงได้กับเอกสารต้นฉบับยกเว้น๑) การปันส่วนค่าใช้จ่ายในการขายการบริหารและการเงินบริษัทฯได้ปันส่วนค่าใช้จ่ายของสินค้าที่ถูกไต่สวนด้วยปริมาณการผลิตตามบัญชีโรงงานซึ่งโดยข้อเท็จจริงควรปันส่วนตามยอดขายตามบัญชีค่าใช้จ่ายในการขายการบริหารและการเงิน ดังนั้น ค่าใช้จ่ายในส่วนนี้จึงคำนวณตามยอดขาย๒) ราคาขายของสินค้าภายในประเทศจากการที่บริษัทฯมีลักษณะการขายสินค้าภายในประเทศ ๒ ลักษณะ คือ การขายตามคำสั่งซื้อปกติของลูกค้าและการขายส่วนที่เหลือจากการผลิตสินค้าหลักให้กับลูกค้าที่ต้องการซื้อเศษในราคาต่ำดังนั้นในการเปรียบเทียบราคาเพื่อคำนวณส่วนเหลื่อมการทุ่มตลาดจึงใช้เฉพาะข้อมูลจากธุรกรรมการค้าหลักข้อ๔การแจ้งข้อมูลและข้อเท็จจริงที่ใช้เป็นพื้นฐานในการจัดทำร่างผลการทบทวนกรมการค้าต่างประเทศได้ส่งร่างผลการทบทวนซึ่งแสดงข้อมูลและข้อเท็จจริงที่ใช้เป็นพื้นฐานในการทบทวนอัตราส่วนเหลื่อมการทุ่มตลาดให้CHIA FARINDUSTRIAL FACTORY CO., LTD และอุตสาหกรรมภายในทราบ เมื่อวันที่ ๑๑มกราคม พ.ศ. ๒๕๔๙เพื่อให้ยื่นข้อคิดเห็นหรือข้อโต้แย้งและ/หรือแจ้งความจำนงขอแถลงการณ์ด้วยวาจา (Hearing)ได้ ภายในวันที่ ๑ กุมภาพันธ์ พ.ศ. ๒๕๔๙ (๑๕ วันทำการ)ข้อ๕การพิจารณาข้อคิดเห็นและข้อโต้แย้งต่อร่างผลการทบทวนบมจ.ไทยน๊อคส์ สเตนเลสซึ่งมีสถานะเป็นอุตสาหกรรมภายในได้ยื่นข้อคิดเห็นและข้อโต้แย้งต่อร่างผลการทบทวนรวมทั้งขอแถลงการณ์ด้วยวาจาเมื่อวันที่ ๒๖ มกราคม พ.ศ. ๒๕๔๙และได้ยื่นข้อคิดเห็นเพิ่มเติม เมื่อวันที่ ๒ กุมภาพันธ์ พ.ศ. ๒๕๔๙ ทั้งนี้บริษัทฯ ได้เข้าแถลงการณ์ด้วยวาจาเมื่อวันที่ ๓ กุมภาพันธ์ พ.ศ. ๒๕๔๙สรุปประเด็นได้ดังต่อไปนี้บริษัทฯได้โต้แย้งการกำหนดอากรตอบโต้การทุ่มตลาดของ CHIA FAR INDUSTRIAL FACTORY CO., LTDในอัตราที่ต่ำกว่าเดิม โดยให้เหตุผลโต้แย้งว่าอัตราเดิมที่ใช้ในช่วงที่ผ่านมามิได้ส่งผลกระทบต่อการส่งออกของผู้ผลิตในไต้หวันเนื่องจากยังมีการนำเข้าจากไต้หวันเพิ่มขึ้นเป็นลำดับซึ่งเป็นผลจากการที่ผู้ผลิตในไต้หวันไม่สามารถส่งออกไปยังสาธารณรัฐประชาชนจีนซึ่งเป็นตลาดส่งออกหลักดั้งเดิมของไต้หวันได้ ทั้งนี้บริษัทมิได้โต้แย้งเรื่องการคำนวณและมิได้ให้ข้อมูลสนับสนุนเพื่อเปลี่ยนแปลงผลการคำนวณอัตราอากรยิ่งไปกว่านั้นการขยายกำลังการผลิตในสาธารณรัฐประชาชนจีนส่งผลให้เกิดการแข่งขันและการตัดราคาที่รุนแรงในภูมิภาคการกำหนดอัตราอากรตอบโต้การทุ่มตลาดตามผลของการทบทวนซึ่งมีอัตราต่ำกว่าเดิมจะเป็นช่องทางให้ผู้ผลิตในไต้หวันผลักดันสินค้าเข้ามาในประเทศไทยมากขึ้นซึ่งจะส่งผลกระทบต่อการพัฒนาการตลาดและการขายสินค้าเพื่อเป็นวัตถุดิบในอุตสาหกรรมส่งออกของประเทศไทยรวมทั้งเป็นอุปสรรคต่อการขยายชนิดของผลิตภัณฑ์และพัฒนาอุตสาหกรรมเหล็กไร้สนิมรีดเย็นกรมการค้าต่างประเทศได้พิจารณาข้อคิดเห็นและข้อโต้แย้งของอุตสาหกรรมภายในและได้มีข้อชี้แจงดังต่อไปนี้การทบทวนครั้งนี้เป็นการทบทวนตามคำขอของผู้ผลิตในไต้หวันคือCHIA FARINDUSTRIAL FACTORY CO., LTDซึ่งขอทบทวนอัตราส่วนเหลื่อมการทุ่มตลาดของตนเอง ข้อมูลที่ใช้จึงพิจารณาจากข้อมูลของCHIA FAR INDUSTRIAL FACTORY CO., LTDซึ่งได้มีการตรวจสอบตามกระบวนการทบทวนแล้ว นอกจากนั้นมาตรา ๔๙แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ กำหนดว่า อากรตอบโต้การทุ่มตลาดให้กำหนดเพียงเพื่อขจัดความเสียหายและจะเกินกว่าส่วนเหลื่อมการทุ่มตลาดมิได้ดังนั้นจึงไม่อาจกำหนดอัตราอากรตอบโต้การทุ่มตลาดใหม่เกินกว่าส่วนเหลื่อมการทุ่มตลาดที่พบตามผลการทบทวนได้อย่างไรก็ตามหากอุตสาหกรรมภายในมีหลักฐานว่าอัตราส่วนเหลื่อมการทุ่มตลาดได้เปลี่ยนแปลงไปอุตสาหกรรมภายในสามารถยื่นคำขอต่อกรมการค้าต่างประเทศให้เปิดทบทวนได้สำหรับการขยายกำลังการผลิตของสาธารณรัฐประชาชนจีนที่ส่งผลให้มีการแข่งขันกันอย่างรุนแรงและมีการขายตัดราคาในภูมิภาคนั้นหากเป็นการขายในราคาทุ่มตลาดหรือมีข้อมูลว่าอาจมีการทุ่มตลาดและความเสียหาย อุตสาหกรรมภายในสามารถยื่นคำขอเปิดไต่สวนการทุ่มตลาดได้ข้อ๖ การพิจารณาผลการทบทวนกรมการค้าต่างประเทศได้นำข้อคิดเห็นและข้อโต้แย้งที่ได้รับและที่ได้รับเพิ่มเติมรวมทั้งผลการตรวจสอบข้อเท็จจริงของข้อมูลมาพิจารณาจัดทำรายงานผลการทบทวนเสนอต่อคณะกรรมการพิจารณาการทุ่มตลาดและการอุดหนุนเพื่อวินิจฉัยเมื่อวันที่ ๒๖ มิถุนายน พ.ศ. ๒๕๔๙ ซึ่งคณะกรรมการฯได้พิจารณาแล้วมีความเห็นดังนี้๖.๑ มูลค่าปกติคำนวณตามหลักเกณฑ์ที่ได้กำหนดไว้ในมาตรา๑๕ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาขายภายในไต้หวันของ CHIA FAR INDUSTRIAL FACTORY CO., LTDที่รายงานในแบบสอบถามซึ่งผ่านการตรวจสอบข้อเท็จจริงของข้อมูลแล้วและคำนวณเป็นราคาขาย ณ หน้าโรงงาน โดยหักค่าส่วนลด ค่าบรรจุภัณฑ์และค่าขนส่งภายในประเทศ๖.๒ ราคาส่งออกคำนวณตามหลักเกณฑ์ที่กำหนดไว้ในมาตรา๑๔ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยคำนวณจากราคาที่ส่งออกมาประเทศไทยตามคำตอบแบบสอบถามของ CHIA FAR INDUSTRIALFACTORY CO., LTD และได้คำนวณเป็นราคาส่งออก ณ หน้าโรงงานโดยหักค่าขนส่งระหว่างประเทศ ค่าประกันภัยทางทะเลค่า Clearance &Handling ค่าบรรจุภัณฑ์เพื่อการส่งออก ค่าขนส่งภายในประเทศ ค่า BankingCharge และบวกกลับการคืนอากร (Duty Drawback)๖.๓ ส่วนเหลื่อมการทุ่มตลาดคำนวณตามหลักเกณฑ์ที่กำหนดไว้ในมาตรา๑๘ แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตามข้อ ๖.๑ และราคาส่งออกตามข้อ ๖.๒ซึ่งเป็นราคา ณ ระดับการค้าเดียวกัน คือ หน้าโรงงาน และในช่วงระยะเวลาเดียวกัน คือช่วงระยะเวลาการทบทวน ปรากฏส่วนเหลื่อมการทุ่มตลาดในอัตราร้อยละ ๐.๑๙ ของราคาซี.ไอ.เอฟ.ข้อ๗คำวินิจฉัยของคณะกรรมการพิจารณาการทุ่มตลาดและการอุดหนุนคณะกรรมการพิจารณาการทุ่มตลาดและการอุดหนุนได้มีคำวินิจฉัยเมื่อวันที่๒๖ มิถุนายน พ.ศ. ๒๕๔๙ ว่า อัตราส่วนเหลื่อมการทุ่มตลาดของ CHIA FAR INDUSTRIALFACTORY CO., LTD มีการเปลี่ยนแปลงไปจากที่ได้มีคำวินิจฉัยชั้นที่สุดตามประกาศคณะกรรมการพิจารณาการทุ่มตลาดและการอุดหนุน(ฉบับที่ ๕) พ.ศ. ๒๕๔๖จึงเห็นสมควรให้เปลี่ยนแปลงอัตราอากรตอบโต้การทุ่มตลาดสำหรับการนำเข้าสินค้าเหล็กกล้าไร้สนิมรีดเย็นชนิดม้วนแผ่น และแผ่นแถบ ที่มีแหล่งกำเนิดจากไต้หวัน ที่ผลิตจาก CHIA FARINDUSTRIAL FACTORY CO., LTD ซึ่งกำหนดไว้ในอัตราร้อยละ ๔.๘๔ของราคา ซี.ไอ.เอฟ. ตามประกาศคณะกรรมการพิจารณาการทุ่มตลาดและการอุดหนุน (ฉบับที่๕) พ.ศ. ๒๕๔๖ ลงวันที่ ๑๐ มีนาคม พ.ศ. ๒๕๔๖ เป็นอัตราร้อยละ ๐ ของราคา ซี.ไอ.เอฟ.ประกาศ ณ วันที่ ๑๗กรกฎาคม พ.ศ. ๒๕๔๙ราเชนทร์ พจนสุนทรอธิบดีกรมการค้าต่างประเทศวิภา/ผู้จัดทำ๖กันยายน ๒๕๕๔[๑]ราชกิจจานุเบกษา เล่ม ๑๒๓/ตอนพิเศษ ๘๑ ง/หน้า ๑๔/๒๖ กรกฎาคม ๒๕๔๙